b'\n_START_ARTICLE_\nFerdinand Klemen\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKlemen\xc4\x8di\xc4\x8d je leta 1864 diplomiral na dunajski tehni\xc5\xa1ki univerzi in nato slu\xc5\xbeboval pri raznih gradbenih podjetjih in dr\xc5\xbeavnih ustanovah, ve\xc4\x8dinoma pri \xc5\xbeeleznici v Ljubljani kot vi\xc5\xa1ji in\xc5\xa1pektor in vi\xc5\xa1ji gradbeni svetnik.\n_START_SECTION_\nDelo\n_START_PARAGRAPH_\nKlemen\xc4\x8di\xc4\x8d je skupaj s F. \xc5\xa0ukljetom dokazoval gospodarsko upravi\xc4\x8denost gradnje \xc5\xbeeleznic na Dolenjskem in jih tudi trasiral. Od na\xc4\x8drtovanih je neposredno vodil gradnjo proge Ljubljana-Grosuplje-Ko\xc4\x8devje (1893) in Grosuplje-Novo mesto-Stra\xc5\xbea (1894). Po njegovih na\xc4\x8drtih, ki jih je napravil v sodelovanju s M. Klodi\xc4\x8dem sta bili kasneje zgrajeni \xc5\xa1e progi Trebnje-\xc5\xa0entjan\xc5\xbe (1908) in Novo mesto-Metlika (1914), medem ko je variantna povezava Slovenije z jadranskim morjem od Trebnjega prek Ko\xc4\x8devja in Delnic oziroma od \xc4\x8crnomlja prek Vinice in Vrbovskega (Hrva\xc5\xa1ka) ostala neuresni\xc4\x8dena.'